Ordet "kontraversade" er jo bare misvisende. For det ER en versade, ligegyldigt hvad side hesten er bøjet om. Hvad hvis du rider en versade ad midterlinjen? Er det så en versade eller en kontra? Det ben, der rundes om, vil ALTID være det indvendige i versaden, uanset om det er det ben der vender mod barrieren og dermed traditionelt er "udvendige". I versaden er det altså det indvendige ben, der er "inde" i bananen, uanet om det er det ben der er tættest på barrieren eller ej. Så mest korrekt ville det være at sige "versade til højre/venstre", men ordet kontraversade har åbenbart vundet indpas. /Anna
Anna - En kontraversade bruges kun som en træningsøvelse, så det er lidt noget sludder du siger at det hedder en versade til højre eller venstre. For en kontraversade laves på hovslaget, en versade laves på lige spor, altså kan du lave den hvor du vil. Og for lige at drage travers ind i billedet også, laves den på diagonalen. Travers rides på to spor, mener jeg, med hesten stillet i rideretningen mens en versade på lige spor rides på tre spor med hesten stillet til indvendige, eller mod rideretningen om du vil. Så der er slet ikke noget der hedder en versade på 4 spor. Hvis du rider hesten i "versade" på fire spor, er det ikke en korrekt versade. Her træder hesten for meget til siden og har ikke indvendige bagben ved tyngdepunktet som der også er forklaret længere oppe.
Det er kun barrieren der afgør om det er en versade eller en kontraversade. Vender hestens snude mod midten er det en versade, vender den mod barrieren er det en kontraversade. En versade er en versade er en...   Vi laver også versader på volten, det bliver de ikke mindre versader af... Jeg er helt enig i at en versade kan laves på 4 spor, ingen problem hvis man bevarer bøjning og bæring, men den "korrekte" versade er nok på 3 spor. Jeg synes også at det giver mere mening at bruge versade til højre/venstre, i min verden er det også altid hesten bøjning der afgør hvad der er ud- og indvendige, ikke ridehusets midte... Cleopratar: Traver kan da også sagtens laves på langsiden? Eller på volte? Eller på folden? Det gør jeg da i hvert fald, og det skifter øvelsen ikke navn af... Her kan man så bruge begrebet renvers om en travers der vender væk fra midten som kontraversade.   Bare lige for at gøre forvirringen komplet. Og nu jeg er i gang: Jeg har altså set mange eksempler på versade på 4 spor hvor hesten træder til tyngdepunktet... Så det er praktisk muligt. Men vi er enige om at skal man bruge versaden i konkurrence vil de være den på 3 spor der giver flest point. Signe
Cleopratar det er noget forkert sluder du skriver. Hvad Cherokee, Anna, Sandra og jeg selv skriver er det "mest" rigtige. Henrik
Og mere sludder -ja, versaden er ganske rigtigt 3sporet ifølge DRF's fordringer (og lad os så bare se bort fra at den også kan rides på 2½ og 4 spor, vi nøjes med den rigtige konkurrenceversade nu). Men en travers er nu engang 4sporet i konkurrenceøjemed. Jeg vil forresten MEGET gerne se en 2sporet sidebevægelse. Ja, en kontraversade bruges kun i træningen. Den har derfor intet officielt navn, men er i foldemunde "døbt" kontraversade. Hvilket er noget sludder, idet det jo bare er en versade. At traversen forresten også kan rides på både langside og volte er så en helt tredje ting, cleopratar. Og igen -2sporet? Nu vrøvler du! Tjek fordringerne fra DRF som bevisførelse -jeg har dem lige her ved siden af mig. Har du? /Anna
Jeg kan ikke se hvorfor det skal tages ilde op at jeg har skrevet 2 spor. Så vidt jeg kan læse har jeg også skrevet "mener jeg"! Og selvfølgelig er den ikke på 2 spor. Det vil den opmærksomme læser også sagtens kunne drage ud af min beskrivelse af traversen. Jeg har bare fået skrevet 2 spor ved en fejl.. Så lad venligst vær med at rakke folk ned her på sitet. Det ser jeg ingen grund til.. så går ideen lidt af det, når nu der i første omgang bedes om hjælp i tråden.
Jamen, det er skam ingen nedrakning. Bare en konstatering af, at det lidt er noget vrøvl du får skrevet på indtil flere punkter. Det er en debat og jeg tillader mig at være uenig med dig. DRF er forøvrigt også uenig med dig ang. versader. Jeg tjekkede lige kritikker -tjek selv LA5 B, øvelse 7. "Versade, bøjet til højre" og 12 "Versade bøjet til venstre". DRF angiver rent faktisk til hvilken side versaden skal være. I øvrigt udført på midterlinjen, hvorfor det er relevant med en retningsangivelse på versaden. Traversaderne (øvelse 9 og 14) har forøvrigt også retningsangivelser -og udføres også på midterlinjen (XG). Dvs. på en lige linje og ikke en diagonal. Kigger vi så på MB1 A fx ser vi her en SIDEtraversade angivet. Og den foregår som du siger, ganske rigtigt på en diagonal, nemlig (MX) og (KX). Så du må helt ærligt forveksle nogle øvelser og begreber med hinanden. /Anna
Anna: Du har ret, det går op for mig nu hvor du skriver SIDEtravers, for det er selvfølgelig det jeg mener. Så ja, jeg havde rent faktisk blandet dem sammmen  , havde bare glemt der var en forskel.